На основу члана 33. став 2. Закона о јавној својини („Сл. гл. РС“, бр. 72/2011, 88/2013, 105/2014, 104/2016-др. закон, 108/2016, 113/2017, 95/2018 и 153/2020 и Oдлуке Школског одбора ОШ „Емилија Остојић“ Пожега дел. број 614/23 од 30. 6. 2023. године о отуђењу покретних ствари у јавној својини и Сагласности Општинског већа општине Пожега 01 број:011-46/2023 од 9. 8. 2023.године, ОШ „Емилија Остојић“ Пожега објављује:

**ОГЛАС**

**ЗА ЈАВНО НАДМЕТАЊЕ**

1. **ПОЗИВАЈУ СЕ** сва заинтересована правна и физичка лица да поднесу писане пријаве ради учешћа у поступку јавног надметања за отуђење покретних ствари у јавној својини.
2. **Предмет јавног надметања** **су:**

**I**

Jедан коришћени котао за централно грејање произвођача топлота Загреб, 1987. годиште, јачине 1,6 MW, пужни погон који се налази у старој котларници ОШ „Емилија Остојић“ Пожега са старим димњаком, који није у функцији. Обзиром да је котао неисправан, продаје се као отпадно гвожђе, заједно са димљаком.

Ове покретне ствари се продају по почетној цени од 15,00 динара по кг отпадног гвожђа, и на овом јавном надметању не могу бити продатe по цени нижој од почетне цене;

Понуђач је у обавези да физички одвоји котао од система за грејање који остаје у функцији и да изврши затварање система, као и да преузме све саставне делове котла који нису од гвожђа и других метала и да исте одвезе, односно да остави чист простор котларнице.

**II**

Два прохромска оџака на старој котларници школе произвођача „Termorad Group“, димнензија - светли пресек Ø600, висина димњака 10м, а продају се по почетној цени од 5000 евра у динарској противвредности по средњем курсу НБС на дан закључења уговора о купопродаји ових покретних ствари и на овом јавном надметању не могу бити продати по цени нижој од почетне цене. Понуђач је дужан да самостално физички одвоји димњаке од зграде некадашње котларнице.

Покретне ствари које су предмет продаје, ближе описане у подтачкама 1 и 2 продају се независно и сваки од пријављених учесника може на јавном надметању изнети понуду само за покретне ствари из подтачке 1 или/и подтачке 2, а потенцијалним купцима биће омогућено разгледање покретних ствари које су предмет продаје, а налазе се на локацији ОШ „Емилија Остојић“ Пожега, ул Књаза Милоша 26, почев од дана објављивања огласа до сат времена пре одржавања јавног надметања.

1. **Право на подношење пријава без обавезе уплате депозита за учешће у овом поступку** имају сва заинтересована правна лица регистрована за обављање привредне делатности код Агенције за привредне регистре и физичка лица са територије Републике Србије.
2. **Документација потребна за учешће у поступку**:

**- попуњен образац пријаве са општим подацима о подносиоцу;**

**- извод из Регистра о активном статусу привредног субјекта;**

Образац пријаве из тачке 3 огласа може се преузети у просторијама ОШ „Емилија Остојић“ Пожега, ул Књаза Милоша 26, у канцеларији секретара школе и на званичној интернет страници школе http://www.osemilijaostojic.edu.rs

1. **Kритеријум за избор најповољнијег понуђача** је највиша понуђена цена.
2. **Поступак јавног надметања**:

Комисија која спроводи поступак по огласу, пре почетка јавног надметања врши проверу благовремености достављених пријава и потпуности достављене документације и у складу са тим формира листу подносиоца пријава који испуњавају услов да учествују у поступку јавног надметања као и оних подносилаца чије су пријаве неблаговремене и непотпуне.

Комисија која спроводи поступак по огласу за јавно надметање, састаје се у време и на дан одређен огласом за одржавање јавног надметања.

Комисија утврђује колико је пријава поднето, да ли су поднете у року, који су учесници по огласу, односно њихови пуномоћници присутни јавном надметању, утврђује ко је све од подносилаца пријава стекао статус учесника, те утврђује листу учесника јавног надметања.

Председник комисије објављује почетак јавног надметања, почетни износ, као и лицитациони корак за покретне ствари које су предмет јавног надметања ближе описане у делу огласа предмет јавног надметања тачка 2, подтачка 1, а по завршетку јавног надметања за ове покретне ствари председник комисије објављује почетак јавног надметања, почетни износ, као и лицитациони корак за покретне ствари ближе описане у подтачки 2 у делу огласа предмет јавног надметања.

Подизање понуде учесника у јавном надметању је 5% од почетне цене, односно од последњег највише понуђеног износа.

Председник комисије пита учеснике јавног надметања да ли неко нуди већи износ од највише понуђеног, а поступак се понавља све док има учесника јавног надметања који нуде повољнији износ.

Када на трећи позив председника комисије нико од присутних учесника не понуди повољнији износ од последње дате понуде, комисија записнички констатује која је најповољнија понуда и председник комисије потом објављује да је надметање за продају покретних ствари које су предмет јавног надметања завршено.

По објављивању завршетка јавног надметања, не могу се поднети накнадне понуде.

Са понуђачем чија понуда буде изабрана као најповољнија, тј. понуда са највишом понуђеном ценом биће закључен уговор о продаји покретних ствари за које је на јавном надметању дао највишу понуђену цену наредног радног дана после дана одржавања јавног надметања, уз услов да у року од 3 дана од дана закључења уговора уплати износ понуђене цене са јавног надметања на рачун 840-519666-17 и продате ствари ће му бити предате у посед наредног радног дана после дана уплате продајне цене, а уколико у овом року износ продајне цене са јавног нaдметања не буде уплаћен, продаја је без правног дејства према њему и уговор о продаји ће бити закључен са другим по реду понудиоцем, уз обавезу уплате продајне цене са јавног надметања на рачун 840-519666-17 у року од 3 дана од дана закључења уговора о продаји и тако редом по редоследу датих понуда свих присутних понудилаца.

1. **Рок за подношење пријава износи 10 дана од дана објављивања огласа за јавно надметање, односно до 25. 8. 2023. године до 11,00 часова.**

Пријаве за учешће у поступку се достављају у затвореним ковертама, са назнаком "не отварати - пријава за јавно надметање", непосредно у канцеларији секретара ОШ „Емилија Остојић“ Пожега, ул. Књаза Милоша 26, 31210 Пожега, сваког радног дана у периоду од 07,30 до 13,30 часова или поштом на адресу: ОШ „Емилија Остојић“ Пожега, ул. Књаза Милоша 26, 31210 Пожега.

На полеђини коверте обавезно назначити назив подносиоца пријаве и адресу.

Благовременим ће се сматрати све пријаве које стигну на адресу ОШ „Емилија Остојић“ Пожега, ул. Књаза Милоша 26, 31210 Пожега, најкасније последњег дана наведеног рока, до 11,00 часова.

1. **Јавно надметање одржаће се 25. 8. 2023. године у 12,00 часова, у просторијама** ОШ „Емилија Остојић“ Пожега, ул. Књаза Милоша 26, 31210 Пожега, у матичној школи**.**

Јавном надметању могу присуствовати подносиоци пријава или њихови представници. Представници подносиоца пријава морају имати потписано и оверено овлашћење, које ће предати комисији непосредно пре почетка јавног надметања.

Комисија ће одбити као неприхватљиву:

А) пријаву која је достављена по истеку рока одређеног за достављање (неблаговремена пријава);

Б) пријаву уз коју није достваљена прописана документација из тачке 4. овог Огласа (непотпуна пријава);

В) понуду која садржи услов.

9. За све додатне информације заинтересовани учесници јавног надметања, могу се обратити секретару ОШ „Емилија Остојић“ Пожега, ул. Књаза Милоша 26, 31210 Пожега, на број телефона, 031/811-751 , сваког радног дана у периоду од 08,00 до 14,00 часова.

ОШ „Емилија Остојић“ Пожега, оглас заведен под деловодним бројем 679 од 15. 8.2023. године.